**ACORD**

**privind diseminarea documentelor de standardizare interstatală**

Guvernele statelor participante la prezentul Acord, denumite în continuare Părți,

au convenit reciproc asupra realizării prevederilor prezentului Acord privind realizarea unei politici concordate în domeniul standardizării, metrologiei și certificării din 13 martie 1992,

luând în considerare fezabilitatea economică a cooperării prin asigurarea fiabilității documentelor aplicate în domeniul standardizării interstatale și principiile unanime de diseminare a acestora,

fiind cointeresați de funcționarea eficientă a organismelor naționale de standardizare,

având în vedere necesitatea dezvoltării ulterioare a standardizării interstatale, extinderea distribuției și utilizării documentelor de standardizare interstatală și asigurarea securității acestora,

**au convenit după cum urmează:**

**Articolul 1**

Scopul principal al prezentului Acord constituie crearea principiilor unanime de diseminare a documentelor de standardizare interstatală, adoptate de către Consiliul Interstatal de Standardizare, Metrologie și Certificare (EASC).

**Articolul 2**

În scopurile prezentului acord, termenii specificați au următoarea semnificație:

**documente de standardizare interstatală** – standardele interstatale adoptate de către EASC, regulile de standardizare interstatală, recomandări privind standardizarea interstatală, clasificatoarele interstatale de informație tehnico-economică și socială și modificările la acestea, inclusiv traducerile și proiectele;

**diseminarea documentelor cu privire la standardizarea interstatală** – reproducerea, copierea, traducerea documentelor privind standardizarea interstatală în scopul comercializării sau furnizării în alt mod, în format tipărit sau electronic, precum și sub formă de colecții, baze de date, alte resurse informaționale, inclusiv resursele informaționale distribuite în Internet;

**organism național de standardizare** – organism de standardizare recunoscut la nivel național, care are dreptul de a reprezenta interesele țării în domeniul standardizării în cadrul organizației de standardizare interstatală sau regională.

**Articolul 3**

Dreptul exclusiv de diseminare a documentelor privind standardizarea interstatală îl dețin organismele naționale de standardizare sau organizațiile împuternicite de către acestea (organismele notificate).

În fiecare stat participant al prezentului Acord poate fi doar un singur organism notificat, responsabil de diseminarea documentelor cu privire la standardizarea interstatală.

Organismele notificate se informează reciproc între ele și informează Biroul de Standardizare CSI privind cazurile de difuzare ilegală a documentelor cu privire la standardizarea interstatală.

**Articolul 4**

Părțile vor asigura protecția împotriva diseminării ilegale a documentelor cu privire la standardizarea interstatală.

**Articolul 5**

Principiile și condițiile de diseminare a documentelor cu privire la standardizarea interstatală, precum și copierea, traducerea și protecția împotriva distribuirii ilegale se stabilesc prin Procedura de diseminare a documentelor de standardizare interstatală, care este elaborată de către EASC și aprobată de către Consiliul Economic CSI.

**Articolul 6**

Coordonarea activităților de punere în aplicare a prezentului Acord este realizată de către Biroul de Standardizare CSI, în colaborare cu organismele de standardizare ale țărilor-participante la acest Acord.

**Articolul 7**

În prezentul Acord, prin consimțământul Părților pot fi introduse modificări, care reprezintă parte integrantă a acestuia și care sunt întocmite, conform protocolului.

**Articolul 8**

Litigiile dintre Părți, care apar în urma adoptării și interpretării prezentului Acord, se soluționează prin intermediul consultării și negocierii cu Părțile interesate.

**Articolul 9**

Prezentul Acord va intra în vigoare după 30 de zile de la data primirii de către depozitar a celei de-a treia notificări privind realizarea de către Părțile semnatare a procedurilor interne, indispensabile pentru intrarea în vigoare a acestuia.

Pentru Părțile care au îndeplinit procedurile interne mai târziu, prezentul Acord intră în vigoare după 30 de zile de la data primirii de către depozitar a documentelor relevante.

**Articolul 10**

Prezentul Acord se încheie pe o perioadă nedeterminată. Fiecare dintre Părți poate să se retragă din prezentul Acord, printr-o notificare scrisă, trimisă către depozitar, privind intențiile sale, nu mai târziu decât cu 6 luni până la ieșirea din componența lui și ajustarea obligațiunilor părților, în temeiul prezentului Acord, apărute în perioada de valabilitate a acestuia.

Întocmit în orașul \_\_\_\_\_\_\_\_\_\_\_\_, „\_” \_\_\_\_\_\_\_\_\_\_\_\_2017, într-un singur exemplar original, în limba rusă. Exemplarul original se păstrează la Comitetul Executiv al Comunității Statelor Independente, care transmite fiecărei Părți semnatare a prezentului Acord copia legalizată a acestuia.

**Pentru Guvernul**

**Republicii Azerbaidjan**

**Pentru Guvernul**

**Republicii Armenia**

**Pentru Guvernul**

**Republicii Belarus**

**Pentru Guvernul**

**Republicii Kazahstan**

**Pentru Guvernul**

**Republicii Kârgâzstan**

**Pentru Guvernul**

**Republicii Moldova**

**Pentru Guvernul**

**Federației Ruse**

**Pentru Guvernul**

**Republicii Tadjikistan**

**Pentru Guvernul**

**Turkmenistan**

**Pentru Guvernul**

**Republicii Uzbekistan**

**Pentru Guvernul**

**Ucrainei**